3月份「最佳撲救」:均業北區林駿杰
2024年04月23日 19:35
東網電視
更多新聞短片
林駿杰認為均業北區首季征戰港超的表現,已算有所交代。
均業北區門將「JJ」林駿杰憑3月31日對大埔的「中銀人壽香港超級聯賽」,飛身救出鄭子森的遠射,當選【聚大金鳳特約】3月份「最佳撲救」,他謂獲得球迷認同令其重拾自信,盼在餘下賽事助北區減少失球。
「JJ」於該場「新界打吡」作出多次撲救,雖然最終未能阻止球隊落敗,但其表現獲得球迷讚賞,他亦認為贏得3月份「最佳撲救」,讓其信心得以提升,希望季內餘下賽事可以交出穩定表現:「球隊到依家都未試過有1場係唔使失波,而且我頭半季間中都會出現失誤,所以唔太滿意自己表現,但呢個獎幫到我搵番信心,希望再踢好啲,報答球迷支持。」
「JJ」今季轉投北區,助球隊穩居中游,他稱成績尚算穩定,但承認球隊近期狀態有所下滑,有作出改善之必要:「我哋今季喺『賽馬會菁英盃』贏過傑志同理文,聯賽又排緊中游位置,以1支新升班嘅球隊嚟講,成績有哂交代,但最近大家啲波冇季初咁爽,呢方面要做番好啲先得。」
【聚大金鳳特約】:每月最佳撲救
8月.伍瑋謙(冠忠南區)
9月.雲天樂(香港U23)
10月.麥梓軒(晉峰)
11月.李溢晉(深水埗)
12月.雲天樂(香港U23)
1月.錢兆琛(大埔)
2月.石皓心(傑志)
3月.林駿杰(均業北區)